###[#মাল্টিমিডিয়া](https://www.facebook.com/hashtag/%E0%A6%AE%E0%A6%BE%E0%A6%B2%E0%A7%8D%E0%A6%9F%E0%A6%BF%E0%A6%AE%E0%A6%BF%E0%A6%A1%E0%A6%BF%E0%A7%9F%E0%A6%BE?source=feed_text&epa=HASHTAG) কনটেন্ট তৈরিতে যেসকল বিষয়ের প্রতি নজর দিতে হবে---
১। নির্দিষ্ট পাঠ থেকে শিখনফল নির্ধারণ করতে হবে। (শিখনফল সহজ থেকে কঠিন অর্থাৎ জ্ঞান থেকে উচ্চতর দক্ষতা এই ধারাবাহিকে হবে) উল্লেখ্য যে একাধিক শিখনফল থাকলে পাঠ সহজ থেকে গভীরে যায় সেদিকে খেয়াল রাখতে হবে।
একাধিক শিখনফল এর ক্ষেত্রে অবশ্যই
ক। জ্ঞান
খ। অনুধাবন
গ। প্রয়োগ
ঘ। উচ্চতর দক্ষতা
এভাবে ক্রমানুসারে লিখতে হবে।
#[#মাল্টিমিডিয়া](https://www.facebook.com/hashtag/%E0%A6%AE%E0%A6%BE%E0%A6%B2%E0%A7%8D%E0%A6%9F%E0%A6%BF%E0%A6%AE%E0%A6%BF%E0%A6%A1%E0%A6%BF%E0%A7%9F%E0%A6%BE?source=feed_text&epa=HASHTAG) কনটেন্ট তৈরির ক্ষেত্রে যেটি সবচেয়ে গুরুত্বপূর্ণ তা হলো শিখনফল লেখা। আসুন দেখে নেই শিখনফল কী এবং কেমন হতে হবে।
শিখনফল: ‘কোন একটি পাঠ শেষে শিক্ষার্থী কী জ্ঞান, দক্ষতা ও দৃষ্টিভঙ্গি অর্জন করবে সে সম্পর্কে পূর্ব নির্ধারিত সুষ্পষ্ট ও সুনির্দিষ্ট বিবৃতি বা বাক্য হলো শিখনফল।’
শিখনফল এ অবশ্যই লেখা যাবে---
বলতে পারবে,
লিখতে পারবে,
বর্ণনা করতে পারবে,
ব্যাখ্যা করতে পারবে,
বিশ্লেষণ করতে পারবে,
চিহ্নিত করতে পারবে,
চিত্র অঙ্কণ করতে পারবে,
পার্থক্য করতে পারবে,
তুলনা করতে পারবে,
তালিকা করতে পারবে ইত্যাদি।
শিখনফল এ অবশ্যই লেখা যাবে না-
জানতে পারবে,
বুঝতে পারবে,
শিখতে পারবে,
ধারণা লাভ করতে পারবে,
অনুধাবন করতে পারবে,
জ্ঞান লাভ করতে পারবে,
উপলব্ধি করতে পারবে ইত্যাদি এবং একক, জোড়া ও দলগত কাজের মাধ্যমে শিখনফল আদায়/যাচাই করতে হবে।

২। কনটেন্ট এর স্বাগত ও ধন্যবাদ স্লাইডে পাঠসংশ্লিষ্ট ছবি দিতে হবে।
৩। প্রয়োজনীয় অ্যানিমেশন ব্যাবহার করতে হবে। অর্থাৎ খেয়াল করতে হবে যাতে পাঠ উপস্থাপনের সময় ক্লিক কম করতে হয়।
৪। দেশিয় ছবি ব্যবহার করতে হবে। যদি না পাওয়া যায় সেই ক্ষেত্রে বিদেশী ছবি দেয়া যেতে পারে।
৫। প্রেষণা সৃষ্টিতে ভিডিও দিতে পারলে ভালো।
৬। স্লাইডে ছবি দেখিয়ে প্রশ্ন করে করে শিক্ষার্থীদের মধ্য থেকে উত্তর বের করতে হবে।
৭। খেয়াল করতে হবে কনটেন্টের ৩ ভাগের ২ ভাগ সময় শিক্ষার্থীদের জন্য বরাদ্দ রাখতে হবে।
৮। সকলের কনটেন্ট থেকে আপনারটা আলাদা হলে ভালো হয়। চেষ্টা করবেন নতুনত্ব আনতে।
৯। কনটেন্ট অবশ্যই সহজ থেকে গভীরে প্রবেশ করতে হবে।
১০। শুদ্ধ বানানের দিকে কড়া নজর রাখতে হবে।
১১। Transitions ব্যবহার তেমন প্রয়োজন নেই।
১২। কনটেন্ট এ অবশ্যই ভিডিওর ব্যবহার করলে ভালো।
১৩। ভিডিও Insert করার ক্ষেত্রে Insert-Object থেকে করাই ভালো।
১৪। Slide Background Color হালকা হলে মানানসই হয়।
১৫। Shape ব্যবহারের ক্ষেত্রে Shape Color এর দিকে খেয়াল রাখতে হবে যেন তা লাল, হলুদ, নীল রঙ না হয়।
১৬। সবচেয়ে বেশি সতর্ক থাকতে হবে Font color, size এর দিকে। (২০-৪০এর মধ্যে হলে ভালো হয়)
১৭। শিখনফলের ভাষার সাথে পাঠ আদায়ের/যাচাইয়ের ভাষার সাদৃশ্য থাকা বাঞ্ছনীয়।
১৮। ফাইলের নাম ইংরেজিতে লিখতে হবে। যেমন : kopotakkho nod-bangla 1st-9-10-rezia
সর্বোপরি খেয়াল রাখতে হবে শিক্ষার্থীরা যেন শিখনফলগুলো অর্জন করে নিজের মধ্যে আত্মবিশ্বাস অর্জন করতে পারে।
ধন্যবাদান্তে
রিজিয়া পারভীন
সহকারী শিক্ষক
কাপাসিয়া সরকারি পাইলট উচ্চ বিদ্যালয়
কাপাসিয়া গাজীপুর।
reziaparveen@gmail.com